Diari Oficial de la Generalitat Valenciana


Sumari del DOGV 3971, del 02-04-2001 (2001/2723)

ORDRE de 21 de març de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per a l'any 2001, determinades subvencions gestionades per la Direcció General de Modernització d'Estructures Agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2723


Data del document
:   21-03-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * suport econòmic
    * explotació agrària
    * ajuda a la modernització
    * arrendament rústic
    * estructura agrària

ORDRE de 21 de març de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per a l'any 2001, determinades subvencions gestionades per la Direcció General de Modernització d'Estructures Agràries. [2001/2723]
  
L'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import màxim que s'hi destina. Aquests aspectes depenen de la llei anual de pressupostos, a hores d'ara la Llei 12/2000, de 28 de desembre, de Pressupostos de la Generalitat Valenciana per a l'exercici 2001.
  
Per això, vista la proposta del director general de Modernització d'Estructures Agràries, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Modernització d'Estructures Agràries, es concediran en l'exercici 2001 a càrrec de les línies de subvenció i pels imports globals màxims que s'indiquen, d'acord amb la Llei de la Generalitat Valenciana 12/2000, de 28 de desembre, de Pressupostos per a 2001.
  
Programa 531.10: Estructures Agràries
  
\* Línia T0608000. Millora de l'estructura d'explotacions agràries. capítol IV
  
- Ordre de 2 de juny de 2000, de la Conselleria d'Agricultura, Pesca i Alimentació, per a l'aplicació en la Comunitat Valenciana del Reial Decret 204/1996, de 9 de febrer, sobre millores estructurals i modernització de les explotacions agràries.
  
Import global màxim: 9.000.000 PTA (54.091,08 euros).
  
Aquesta línia està cofinançada amb fons finalistes procedents de la Comunitat Europea a través del FEOGA-Orientació en el percentatge que la Comunitat Europea determine per al finançament dels seus fons.
  
\* Línia T0193000. Millora de les estructures d'explotacions agràries. capítol VII.
  
Ordre de 2 de juny de 2000, de la Conselleria d'Agricultura, Pesca i Alimentació, per a l'aplicació en la Comunitat Valenciana del Reial Decret 204/1996, de 9 de febrer, sobre millores estructurals i modernització de les explotacions agràries.
  
Import global màxim: 891.394.926 PTA (4.597.742,59 euros).
  
Aquesta línia està cofinançada amb fons finalistes procedents de la Comunitat Europea a través del FEOGA-Orientació en el percentatge que la Comunitat Europea determine per al finançament dels seus fons.
  
\* Línia T0965000. Accés a la propietat d'arrendaments històrics. capítol VII.
  
Ordre de 20 de març de 2000, de la Conselleria d'Agricultura, Pesca i Alimentació.
  
Import global màxim: 22.096.666 PTA (90.151,81 euros).
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 21 de març de 2001
  
La consellera d'Agricultura, Pesca i Alimentació